Преюдициално запитване от Tribunal Judiciaire de Nanterre (Франция), постъпило на 23 февруари 2024 г. — TJ/Direction régionale des finances publiques d’Ile de France et de Paris
(Дело C-141/24, Direction régionale des finances publiques d’Ile de France et de Paris)
Език на производството: френски
Запитваща юрисдикция
Tribunal Judiciaire de Nanterre
Страни в главното производство
Жалбоподател: TJ
Ответник: Direction régionale des finances publiques d’Ile de France et de Paris
Преюдициални въпроси
Трябва ли принципът на свободно движение на капитали, закрепен в член 63 от Договора за функционирането на Европейския съюз, да се тълкува в смисъл, че допуска предвиденото в разпоредбите на член 755 от Общия данъчен кодекс служебно облагане на притежаваните в чужбина активи, които не са декларирани при условията на производството по член L.23 С от Данъчнопроцесуалния кодекс и чийто произход и условия на придобиване не са били доказани, въпреки че води до неприложимост на погасителната давност, когато данъчнозадълженото лице докаже, че тези активи са постъпили в имуществото му през период, за който е изтекъл давностният срок?
При отрицателен отговор на този въпрос, следва ли от това, че всяко производство за данъчна корекция на основание горепосочените разпоредби трябва да се отмени, дори когато в конкретния случай, поставен на контрол от данъчната администрация, не се установява неприложимост на погасителната давност?
____________